Lietuvos Respublikos susisiekimo ministerijai 2024-06- Nr.

Į 2024-06-18 Nr. 2-2068

DĖL LIETUVOS RESPUBLIKOS NUTARIMO PROJEKTO

Pagal kompetenciją išnagrinėję derinti pateiktą Lietuvos Respublikos Vyriausybės nutarimo „Dėl Lietuvos Respublikos Vyriausybės 2002 m. gruodžio 11 d. nutarimo Nr. 1950 „Dėl Kelių eismo taisyklių patvirtinimo“ pakeitimo“ projektą (toliau – Nutarimo projektas), teikiame šias pastabas ir pasiūlymus:

Siūlome įvertinti, ar atsižvelgiant į tai, kad Lietuvos Respublikos alternatyviųjų degalų įstatyme terminas „tarši transporto priemonė“ nėra apibrėžtas, o apibrėžtas terminas „netarši transporto priemonė“ ir siekiant teisinio aiškumo, Nutarimo projekto 1.6.2.1 papunkčiu Kelių eismo taisykles papildančio kelio ženklo „Mažos taršos zona“ paaiškinimo formuluotę nereikėtų derinti su Alternatyviųjų degalų įstatyme įtvirtinto termino „mažos taršos zona“ apibrėžtimi – „savivaldybės tarybos nustatyta miesto teritorija, kurioje ribojamas arba visiškai draudžiamas transporto priemonių eismas, išskyrus netaršių transporto priemonių eismą“. Be to, kyla klausimas, kaip pagal siūlomą kelio ženklą „Mažos taršos zona“ bus nustatoma, kada transporto priemonių eismas draudžiamas, o kada – ribojamas; ar po šiuo ženklu turėtų būti naudojama papildoma lentelė nurodanti valandas / dienas? Siūlome minėtu aspektu papildyti Nutarimo projekto lydraštį ir (arba) Nutarimo projektą.

Siūlome įvertinti, ar atsižvelgiant į Nutarimo projektu siūlomus Kelių eismo taisyklių pakeitimus, neturėtų būti nustatytas vėlesnis Nutarimo projekto įsigaliojimo terminas, kad eismo dalyviai galėtų tinkamai jiems pasiruošti.

Teisės technikos pastaba Nutarimo projekto rengėjams perduotos darbo tvarka.

Teisingumo ministrė Ewelina Dobrowolska

Asta Baltrušaitytė, mob. tel. +370 671 86471, el. p. asta.baltrusaityte@tm.lt